CELEX: 62013TN0006
Language: mt
Date: 2013-01-08 00:00:00
Title: Kawża T-6/13: Rikors ippreżentat fit- 8 ta’ Jannar 2013 — NICO vs Il-Kunsill

9.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 71/24
            
         Rikors ippreżentat fit-8 ta’ Jannar 2013 — NICO vs Il-Kunsill
   (Kawża T-6/13)
   2013/C 71/38
   Lingwa tal-kawża: l-Ingliż
   
      Partijiet
   
   
      Rikorrenti: Naftiran Intertrade Co. (NICO) Sàrl (Pully, l-Isvizzera) (rappreżentanti: J. Grayston, solicitor, G. Pandey, P. Gjørtler, D. Rovetta, D. Sellers u N. Pilkington, avukati)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-Deċiżjoni tal-Kunsill 2012/635/PESK, tal-15 ta’ Ottubru 2012, li temenda d-Deċiżjoni 2010/413/PESK dwar miżuri restrittivi kontra l-Iran (1), u r-Regolament ta’ Implimentazzjoni tal-Kunsill (UE) Nru 945/2012, tal-15 ta’ Ottubru 2012, li jimplimenta r-Regolament (UE) Nru 267/2012 dwar miżuri restrittivi kontra l-Iran (2), sa fejn l-atti kkontestati jinkludu lir-rikorrenti fil-lista ta’ persuni u entitajiet suġġetti għal miżuri restrittivi; u
            
         
               —
            
            
               tordna lill-Kunsill ibati l-ispejjeż.
            
         
      Motivi u argumenti prinċipali
   
   Ir-rikorrenti tinvoka ħames motivi li jirrigwardaw ksur ta’ rekwiżit proċedurali essenzjali, kif ukoll ksur tat-Trattati u ta’ regoli relatati mal-implementazzjoni tagħhom: ksur ta’ dritt għal smigħ xieraq, motivazzjoni insuffiċjenti, ksur tad-drittijiet tad-difiża, żball manifest ta’ evalwazzjoni u ksur tad-dritt fundamentali għal proprjetà.
   Ir-rikorrenti tallega li l-Kunsill naqas milli jipproċedi għal smigħ tar-rikorrenti, u li ebda indikazzjoni kontrarja ma tiġġustifika dan, speċjalment fir-rigward tal-impożizzjoni ta’ impenji kuntrattwali attwali. Barra minn hekk, ir-rikorrenti ssostni li l-Kunsill naqas milli jipprovdi motivazzjoni suffiċjenti, li ġie kkonfermat mill-Kunsill lir-rikorrenti, filwaqt li talbiet għal aċċess għal dokumenti ma ġewx imwieġba. Ir-rikorrenti ssostni li permezz ta’ dawn in-nuqqasijiet, il-Kunsill kiser id-drittijiet tad-difiża tar-rikorrenti, li ġiet miċħuda l-possibbiltà li tqiegħed inkwistjoni effettivament il-konstatazzjonijiet tal-Kunsill, peress li r-rikorrenti ma ġietx informata b’dawn il-konstatazzjonijiet. Bil-kontra ta’ dak li jsostni l-Kunsill, ir-rikorrenti ssostni li ma hijiex sussidjarja ta’ NICO Ltd, peress li din il-kumpannija ma teżistix iżjed f’Jersey, u fi kwalunkwe każ il-Kunsill ma ssostanzjax l-allegazzjoni li anki li kieku kienet sussidjarja, dan kien jagħti lok għal benefiċċju ekonomiku għall-Istat Iranjan li jmur kontra l-għan tad-deċiżjoni kkontestata u tar-Regolament. Fl-aħħar nett, ir-rikorrenti tikkonstata li billi impona fuq id-drittijiet ta’ proprjetà u impenji kuntrattwali attwali amministrati mir-rikorrenti, il-Kunsill kiser id-dritt bażiku għal proprjetà billi adotta miżuri li fir-rigward tagħhom il-proporzjonalità ma tistax tiġi kkonstatata.
   
      (1)  ĠU L 282, p. 58
   
      (2)  ĠU L 282, p. 16